9 शहरो में बारिश का अलर्ट; 60 KM स्पीड से चलेंगी हवाएं; गर्मी से मिलेगी राहत
हरियाणा में एक बार फिर से मानसून एक्टिव हो गया है। चंडीगढ़ मौसम विभाग ने राज्य के 9 शहरों में बारिश का येलो अलर्ट जारी किया है। इस दौरान 40 से 60 किलोमीटर की रफ्तार से तेज हवाएं चलेंगी। रोहतक, सोनीपत, गन्नौर, गोहाना, जुलाना, इसराना में येलो अलर्ट जारी किया है।
हरियाणा में एक बार फिर से मानसून एक्टिव हो गया है। चंडीगढ़ मौसम विभाग ने राज्य के 9 शहरों में बारिश का येलो अलर्ट जारी किया है। इस दौरान 40 से 60 किलोमीटर की रफ्तार से तेज हवाएं चलेंगी। रोहतक, सोनीपत, गन्नौर, गोहाना, जुलाना, इसराना, सफीदों, जींद, पानीपत में मौसम अचानक करवट लेगा। इसके साथ ही मौसम विभाग ने सूबे के सभी जिलों में मौसम बदलने की संभावना जताई है।
आज रात में बंगाल की खाड़ी की तरफ से मानसूनी हवाओं की सक्रियता से यह बदलाव आएगा। इसके बाद 5 से लेकर 7 जुलाई के दौरान राज्य भर के अधिकांश स्थानों में गरज-चमक के साथ बारिश होगी। खराब मौसम को देखते हुए मौसम विभाग ने किसानों के साथ आम लोगों के लिए गाइडलाइन जारी की है।
6 दिन पहले आया मानसून
हरियाणा में इस बार मानसून 6 दिन पहले आया। इस कारण से अधिकतम तापमान एक दिन भी 45 डिग्री के पार नहीं हो पाया। सबसे अधिक पारा 11 जून को रिकॉर्ड किया गया था, इस दिन 42.5 डिग्री सूबे का तापमान रिकॉर्ड किया गया था। यही कारण रहा है कि जून इस बार 15 साल बाद सबसे ठंडा रहा। हरियाणा के लोगों को लू के थपेड़े नहीं झेलने पड़े।
24 घंटे में कहां कितनी हुई बारिश
हरियाणा में 24 घंटे के दौरान सबसे अधिक बारिश रेवाड़ी में रिकॉर्ड की गई। यहां 8.0 MM बारिश हुई। अन्य जिलों में बादल छाए रहे, इस कारण लोगों के उमस के कारण पसीने छूटे। हालांकि रात में हवाओं के चलने से मौसम में थोड़ी राहत लोगों ने महसूस की। इस बार सूबे में बिजली की डिमांड बढ़ गई। इस बार 1.20 करोड़ यूनिट बिजली की डिमांड बढ़ी है।